
Информация за текущото състояние на "Университетска многопрофилна болница за активно лечение  - проф. д-р Ст. Киркович" АД, гр. Стара Загора

"Университетска многопрофилна болница за активно лечение  - проф. д-р Ст. Киркович" АД, гр. Стара Загора е акционерно дружество с над 50 на сто държавно участие в капитала, вписано в Търговския регистър  и регистъра на юридическите лице с нестопанска цел с ЕИК 123535874 и предмет на дейност: осъществяване на болнична дейност.   
Мисията на „УМБАЛ проф. д-р Ст. Киркович" АД, гр. Стара Загора е да предоставя качествено и еднакво достъпно, своевременно медицинско обслужване, осъществявайки дейност, насочена към промотивни, диагностични, лечебни, рехабилитационни и други услуги за запазване на здравето и повишаване качеството на живот, или възможното намаляване хроничните и остри страданията на пациенти, при които медицинските интервенции могат да забавят развитието на болестта или облекчат нейното протичане.  Основните цели включват: Развитие на лечебното заведение в условията на финансова стабилност, като клиничен и научен център за обучение и подготовка на здравни специалисти в Югоизточна България; Повишаване качеството и достъпността на здравната услуга с акцент върху превенцията и лечението на социално-значими заболявания; осигуряване на особена здравна закрила на деца, бременни, на лица с физически увреждания и психически разстройства, и синхронизирано изграждане на електронното здравеопазване;  Увеличаване броя на местата за обучение и последващо кариерно развитие и др.
Към 31.12.2025 г. лечебното заведение регистрира положителен текущ финансов резултат печалба в размер на 4 231 хил. лв., което води до намаление на размера на натрупаната загуба като общо финансов резултат, достигащ в края на 2025 г. размер от -2 757 хил. лв. Запазва се тенденцията от предходната 2024 г. към отчитане на текуща печалба, която е намалена в абсолютна стойност с 1 242 хил. лв. Собственият капитал към 31.12.2025 г. достига 27 417 хил. лв., за 2024 г. стойността му е 19 773 хил. лв. През 2025 г. е отчетено увеличение на краткосрочните задължения към доставчици с 398 хил. лв. и същите са в размер на 756 хил. лв., като е регистрирана липса на просрочени задължения. 
През 2025 г. се наблюдава увеличение на общо приходите и на общо разходите на лечебното заведение. Общо приходите на дружеството за отчетния период са 67 733 хил. лв., докато към 31.12.2024 г. същите са 62 407 хил. лв., т.е. увеличението е с 8,53 %. Общо разходите през 2025 г. са в размер на 63 502 хил. лв., докато към 31.12.2024 г. същите са в размер на 56 934 хил. лв., т.е. нарастването е с 11,54 %. 
През 2025 г. групата МБАЛ ”Проф. Д-р Стоян Киркович” АД, гр. Стара Загора, включва МБАЛ ”Проф. Д-р Стоян Киркович” АД и МЦ ”Проф. Д-р Стоян Киркович” ЕООД. Текущият финансов резултат на групата към 31.12.2025 г. е печалба в размер на 4 290 хил. лв. спрямо текущ финансов резултат към 31.12.2024 г. печалба в размер на 5 588 хил. лв. 	Съгласно представените данни е отчетено увеличение с 1 498 на общия брой на преминалите болни – от 28 205 за 2024 г. до 29 703 за 2025 г., или с 5,31 %. Използваемостта на леглата се увеличава от 70,76 % за 2024 г. до 71,49 % за 2025 г. 
Към 31.03.2026 г. приходите на УМБАЛ "Д-р Ст. Киркович" АД, гр. Стара Загора са 8 977 хил. евро, от които 80,5% са приходи от НЗОК, 13,7% са приходи от МЗ и 5,8% са приходи от други източници. Разходите за периода са 8 163 хил. евро, от които  21,7% са разходи за материали, 66,2% са разходи за персонал и 12,1% са разходи за външни услуги, амортизации и други. Текущият финансов резултат на дружеството е печалба в размер на 814 хил. евро. Дружеството няма просрочени задължения към датата на подаване на отчета. През първото тримесечие на 2026 г. броят на преминалите болни е 8 023, а заетостта на легловата база в болницата е 73%, което е по-високо от средното за сектора за разглеждания период. 	Информация за финансовите отчети на дружеството, анализи и доклади за дейността може да бъде намерена в Търговския регистър и РЮЛНЦ към Агенция по вписванията и на електронно-информационна система за публичните предприятия -  https://reports.appk.government.bg/Public/Public/Organizations поддържана от АППК. 
В изпълнение на Наредба № 5 от 17.06.2019 г. Министерството на здравеопазването започна да събира и публикува на електронната си страница, информация по ключови показатели, характеризиращи финансовото състояние и дейността на държавни и общински лечебни заведения за болнична помощ, част от които отговарят на търсенето на заявителя болниците. Данни за общо и просрочените задължения, брой преминали болни, използваемост на леглата, брой легло дни и др. показатели се публикуват за всяко тримесечие и са достъпни на адрес: https://www.mh.government.bg/bg/politiki/standart-za-finansovo-upravlenie-na-drzhavnite-lechebni-zavedeni/ 
	 
